
ΑΠΟΦΑΣΕΙΣ 

Αριθ. 2/1348/0022 (1) 

Αποζημίωση μελών επιτροπών για τις εξετάσεις μετεγ¬ 
γραφών Φοιτητών Εξωτερικού στα Α.Ε.Ι. της χώρας έ¬ 
τους 1999 - 2000. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ ΚΑΙ Ο ΥΠΟΥΡΓΟΣ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 1, 2, 3 και 9 του Ν. 
1865/1989 (ΦΕΚ210/89τ.Α') «Μετεγγραφές φοιτητών και 
σπουδαστών εσωτερικού - εξωτερικού κ.λ.π.» και του άρ¬ 
θρου 1 παρ. 7του Ν. 2233/1994 (ΦΕΚ 141/94τ.Α'). 

2. Τις διατάξειςτου Ν. 2470/1997 (ΦΕΚ40/97τ.Α'). 

3. Την εισήγηση της Κ.Ε.Ε.Μ.Ε. που διαβιβάστηκε με το 
αριθμ. 603/15.7.99 έγγραφό της. 

4. Τις διατάξειςτου Ν. 2517/1997 (ΦΕΚ 160/97τ.Α'). 

5. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του Προϋπολογισμού 
του Αριστοτελείου Πανεπιστημίου ύψους 121.101.000 
δραχμών για το τρέχον Οικονομικό Έτος. 

Για την ανωτέρω δαπάνη έχει εγγράφει πίστωση στους 
ΚΑΕτου Προϋπολογισμού του Αριστοτελείου Πανεπιστη¬ 
μίου Θεσσαλονίκης Οικονομικού Έτους 1999. 


6. Την αριθμ. 1107147/1239/0006Α/4.10.96 (ΦΕΚ 922/ 
Β'/96) κοινή απόφαση του Πρωθυπουργού και Υπουργού 
Οικονομικών «Ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών», αποφασίζου¬ 
με: 

Α. Καθορίζουμε την αποζημίωση των μελών της 
Κ.Ε.Ε.Μ.Ε., του Συμβουλίου Εξετάσεων, των λοιπών επι¬ 
τροπών και ομάδων εργασίας καθώς και των εποπτών, ε¬ 
πιτηρητών, εξεταστών, βαθμολογητών και αναβαθμολο- 
γητών που θα διενεργήσουν τις εξετάσεις για τις μετεγ¬ 
γραφές φοιτητών από ισότιμα Α.Ε.Ι. του εξωτερικού σε 
Α.Ε.Ι. του εσωτερικού, κατά το πανεπιστημιακό έτος 1999 
- 2000 στο Αριστοτέλειο Πανεπιστήμιο Θεσσαλονίκης ως 
εξής: 

1. Κεντρική Επιτροπή Εξετάσεων Μετεγγραφών Εξωτε¬ 
ρικού (Κ.Ε.Ε.Μ.Ε.): 

Αποζημίωση Προέδρου, μελών και γραμματέα της Επι¬ 
τροπής 

(19 μέλη χ 10 συνεδριάσειςχ30.000 δρχ./συνεδρίαση): 
5.700.000 δρχ. 

Οδοιπορικά και ημερήσια αποζημίωση μελών της επι¬ 
τροπής που είναι εκπρόσωποι των λοιπών Α.Ε.Ι. πληντου 
Αριστοτελείου και Μακεδονίας 

[16 μέλη χ 10 συνεδριάσεις χ 65.000 δρχ. (μέσο όρο)]: 
10.400.000 δρχ. 

2. Συμβούλιο Εξετάσεων: 

Αποζημίωση μελώντου Συμβουλίου 

(5 μέλη και 1 γραμματέας χ 15 συνεδριάσεις χ 20.000 
δρχ.): 1.800.000 δρχ. 

3. Βοηθοί Γραμματείας Κεντρικής Επιτροπής και Συμ¬ 
βουλίου Εξετάσεων: 

Αποζημίωση βοηθών Γ ραμματείας 

(5 μέλη χ 25 συνεδριάσεις χ 14.000 δρχ.): 1.750.000 δρχ. 

4. Επιτροπή παραλαβής και πρώτου ελέγχου δικαιολο- 
γητικών: 

(17 μέλη χ 20 συνεδριάσεις χ 10.000 δρχ.): 3.400.000 

δρχ. 

5. Επιτροπή ελέγχου δικαιολογητικών και επιλογής υ¬ 
ποψηφίων: 

(22 μέλη χ 20 συνεδριάσεις χ 14.000 δρχ.): 6.160.000 

δρχ. 

6. Επιτροπή μηχανογραφικής επεξεργασίας στοιχείων: 

Αποζημίωση ομάδας τεχνικής υποστήριξης, λειτουρ- 

γίας μηχανογραφικών συστημάτων και εξαγωγής αποτε¬ 
λεσμάτων 

(4 μέλη χ 30 συνεδριάσεις χ 14.000 δρχ.): 1.680.000 δρχ. 
Αποζημίωση μελών γραμματειακής υποστήριξης, κατα- 
χώρησης και ελέγχου των στοιχείων 
(4 μέλη χ25 συνεδριάσεις χ 10.000 δρχ.): 1.000.000 δρχ. 

7. Ομάδα δακτυλογράφησης των επιλεγέντων θεμά¬ 
των: 

Αποζημίωση ομάδας δακτυλογράφησης των θεμάτων 
(5 μέλη χ 7 συνεδριάσεις χ 10.000 δρχ.): 350.000 δρχ. 

8. Ομάδα για την επικουρία του έργου της επιλογής των 
θεμάτων και αναπαραγωγής αυτών: 

Αποζημίωση ομάδας αναπαραγωγής των θεμάτων 
κ.λ.π. 

(6 μέλη χ 7 συνεδριάσεις χ 10.000 δρχ.): 420.000 δρχ. 

9. Επιτροπή παραλαβής και φύλαξης γραπτών δοκι¬ 
μίων: 

Αποζημίωση επόπτου βαθμολογικού κέντρου 
(3 μέλη χ 20 συνεδριάσεις χ 14.000 δρχ.): 840.000 δρχ. 
Αποζημίωση μελών επιτροπής 

(16 μέλη χ 20 συνεδριάσεις χ 10.000 δρχ.): 3.200.000 
δρχ. 

10. Επόπτες και επιτηρητές: 

Αποζημίωση 12 εποπτών και 90 επιτηρητών 

(12 μέλη χ 7 ημέρες χ 14.000 δρχ.): 1.176.000 δρχ. 

(90 μέλη χ 7 ημέρες χ 10.000 δρχ.): 6.300.000 δρχ. 

11. Επιτροπή αποκάλυψης του βαθμού α' βαθμολογη¬ 
τή: 

Αποζημίωση μελών επιτροπής 

(10 μέλη χ 5 ημέρες χ 12.000 δρχ.): 600.000 δρχ. 

12. Εισηγητές θεμάτων: 

Αποζημίωση μελών ΔΕΠ που επιλέγουν τα θέματα (ει¬ 
σηγητές) 

(51 ομάδες χ 3 μαθήματα χ 3 εξεταστές χ 30.000 δρχ.): 
13.770.000 δρχ. 

Οδοιπορικά και ημερήσια αποζημίωση των 459 μελών 
ΔΕΠ 

(459 χ 65.000 δρχ.): 29.835.000 δρχ. 

13. Βαθμολογητές: 

Πάγια αποζημίωση βαθμολογητών 
(51 ομάδες χ 3 μαθήματα χ 2 βαθμολογητές χ 25.000 
δρχ.): 7.650.000 δρχ. 

Αποζημίωση για βαθμολόγηση κάθε γραπτού δοκιμίου 
(1.000 υποψήφιοι χ 3 γραπτά δοκίμια χ 2 βαθμολογητές 
χ 1.000 δρχ.): 6.000.000 δρχ. 

14. Αναβαθμολογητές: 

Πάγια αποζημίωση αναβαθμολογητών 
(51 ομάδες χ 3 μαθήματα χ 1 αναβαθμολογητής χ 
25.000 δρχ.): 3.825.000 δρχ. 

Αποζημίωση για αναβαθμολόγηση 
(100 υποψήφιοι χ 3 γραπτά δοκίμια χ 1 αναβαθμολογη- 
τήςχ 1.000 δρχ.): 300.000 δρχ. 

Οδοιπορικά έξοδα και ημερήσια αποζημίωση 
[153 μέλη Δ.Ε.Π. (51 ομάδες χ 3) χ 65.000 δρχ.]: 
9.945.000 δρχ. 

Β. Καθορίζουμε τις λειτουργικές δαπάνες για την προ¬ 
μήθεια τετραδίων για τις εξετάσεις, φοριαμών, εντύπων, 
σφραγίδων, ταχυδρομικών, τηλεματικής και ειδών πλη¬ 
ροφορικής, για τις μετεγγραφές εξωτερικού στο ποσό 
των 5.000.000 δραχμών. 

Γ. Καθορίζουμε τα απαιτούμενα δικαιολογητικά και πα¬ 


ραστατικά στοιχεία για την καταβολή της προβλεπομένης 
αποζημίωσης στα μέλη των επιτροπών και ομάδων εργα¬ 
σίας της παρούσης απόφασης ως ακολούθως: 

α. Πράξη ορισμού της Επιτροπής. 

β. Βεβαίωση συμμετοχής στις εργασίες των επιτροπών 
και ομάδων εργασίας από τον Πρόεδρο της Κ.Ε.Ε.Μ.Ε. 

γ. Ημερολόγιο Κίνησης. 

δ. Λοιπά δικαιολογητικά δαπανών και παραστατικά 
στοιχεία που προβλέπονται από τις κείμενες διατάξεις για 
την καταβολή οδοιπορικών εξόδων και ημερήσιας αποζη¬ 
μίωσης στους Υπαλλήλους του Δημοσίου. 

Ο έλεγχος και η εντολή για την εκκαθάριση των παρα¬ 
πάνω δαπανών θα πραγματοποιηθεί από τις αρμόδιες υ¬ 
πηρεσίες του Αριστοτελείου Πανεπιστημίου Θεσσαλονί¬ 
κης- 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,28 Ιανουάριου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ ΑΡΣΕΝΗΣ 

□ 

Αριθ. 2/6963/0022 (2) 

Καθορισμός αποδοχών των Επιστημονικών Συνεργατών 
της Εθνικής Επιτροπής Βιοηθικής. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 
ΚΑΙ Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 17 παρ. 3 του Ν. 2667/1998 (ΦΕΚ 
281/Α/1998) «Σύσταση Εθνικής Επιτροπής για τα Δικαιώ¬ 
ματα του Ανθρώπου και Εθνικής Επιτροπής Βιοηθικής». 

β) Του άρθρου 40 του Ν. 849/1978, όπως τροποποιήθη¬ 
κε με το άρθρο 3 του Ν. 2129/1993 «Αύξηση συντάξεων 
και άλλες διατάξεις». 

γ) Της παρ. 3 του άρθρου 22 του Ν. 2362/1995 (ΦΕΚ 
247/Α/27.11.1995) «Περί Δημοσίου Λογιστικού, ελέγχου 
των δαπανών του Κράτους και άλλες διατάξεις». 

δ) Του άρθρου 27του Ν. 2081/1992 (ΦΕΚ 154/Α/1992), 
με το οποίο προστέθηκε άρθρο 29Α στο Ν. 1558/1985, ό¬ 
πως τελικά αντικαταστάθηκε με το άρθρο 1 του Ν. 
2469/1997. 

ε) Του Π.Δ. 86/1996 (ΦΕΚ 70/Α/1996) «Γενική Γραμμα¬ 
τεία Υπουργικού Συμβουλίου». 

2. Την υπ’ αριθ. 1107147/1239/0006Α/4.10.1996 κοινή α¬ 
πόφαση με θέμα «Μεταβίβαση αρμοδιοτήτων Υπουργού 
Οικονομικών στους Υφυπουργούς Οικονομικών». 

3. Την υπ’ αριθ. 587/25.2.1999 απόφαση του Πρωθυ¬ 
πουργού (ΦΕΚ 166/Β/26.2.1999) «Συγκρότηση Εθνικής Ε¬ 
πιτροπής Βιοηθικής». 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Κρατικού Προ¬ 
ϋπολογισμού ύψους 12.647.040 δρχ. για τις αποδοχές 
των Επιστημονικών Συνεργατών της Εθνικής Επιτροπής 
Βιοηθικής, οι οποίες θα καλυφθούν από τις πιστώσεις της 
Γενικής Γραμματείας του Υπουργικού Συμβουλίου, (Φο¬ 
ρέας 23-640), αποφασίζουμε: 

Οι μηνιαίες αποδοχές των Επιστημονικών Συνεργατών 
της Εθνικής Επιτροπής Βιοηθικής που προσλαμβάνονται 
σύμφωνα με το άρθρο 17 παρ. 3του Ν. 2667/1998 με σύμ- 

βάση εργασίας ιδιωτικού δικαίου διάρκειας πέντε (5) ε¬ 
τών, ορίζονται σύμφωνα με την υπ’ αριθμ. 2061915/6754/ 
0022/24.9.1998 απόφαση (ΦΕΚ 22/Β/1998) «Καθορισμός 
αποδοχών του προσωπικού με σύμβαση εργασίας ιδιωτι¬ 
κού δικαίου της παρ. 2 του άρθρου 33 του Ν. 2190/1994», 
προσαυξημένες κατά 20%, στο ποσόντων 451.680 δραχ¬ 
μών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιανουάριου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΝΙΚ. ΧΡΙΣΤΟΔΟΥΛΑΚΗΣ Ε. ΓΙΑΝΝΟΠΟΥΛΟΣ 

□ 

Αριθ. 2/943/0022 (3) 

Αναπροσαρμογή της μηνιαίας αποζημίωσης του Προέ¬ 
δρου του Διοικητικού Συμβουλίου του ΕΛΟΕΝ. 

Ο ΓΕΝΙΚΟΣ ΓΡΑΜΜΑΤΕΑΣ ΔΗ Μ. ΠΟΑ. 

ΥΠ. ΟΙΚΟΝΟΜΙΚΩΝ ΚΑΙ Ο ΓΕΝΙΚΟΣ ΓΡΑΜΜΑΤΕΑΣ 
ΥΠ. ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α. Του άρθρου 7 παρ. 6 του Κ.Ν. 792/1978 (ΦΕΚ 
220Α778). 

β. Του άρθρου 2 παρ. 9 του Π.Δ. 213/83 (ΦΕΚ 77 Α/83). 

γ. Του άρθρου 40 του Ν. 849/78 (ΦΕΚ232 Α'/79). 

δ. Του άρθρου 8 του Ν. 2129/93 (ΦΕΚ 57 Α/93). 

ε. Του άρθρυ 19 παρ. 2 του Ν. 2470/97 (ΦΕΚ 40 
Α'/21.3.1997). 

2. Την αριθμ. 2065614/6922/0022/4.11.94 Κ.Υ.Α. των Υ¬ 
πουργών Οικονομικών και Εμπορικής Ναυτιλίας με θέμα 
«Καθορισμός μηνιαίας αποζημίωσης της Προέδρου του 
Διοικητικού Συμβουλίου του ΕΛΟΕΝ» (ΦΕΚ 852 Β/94). 

3. Την αριθμ. 2422.6/3/98/8.12.98 απόφαση ΥΕΝ με θέ¬ 
μα «Συγκρότηση Διοικητικού Συμβουλίου ΕΛΟΕΝ» (ΦΕΚ 
214 τ. ΝΠΔΔ/98). 

4. Το αριθμ. 765/8/8.6.99 έγγραφο ΕΛΟΕΝ και το από¬ 
σπασμα πρακτικού της αριθμ. 6/1.4.99 Συνεδρίασης 
ΔΣ/ΕΛΟΕΝ (θέμα 7Θ) κατά την οποία αποφασίσθηκε να 
καταβάλλεται στον Πρόεδρο του ΔΣ/ΕΛΟΕΝ ως αποζη¬ 
μίωση το ποσό των 150.000 δρχμηνιαίως. 

5. Το γεγονός ότι η δαπάνη που θα προκληθεί θα βαρύ¬ 
νει τον Προϋπολογισμό του ΕΛΟΕΝ (ΚΑΕ 0284) στον ο¬ 
ποίο για το έτος 1999 έχει προβλεφθεί πίστωση 960.000 
δρχ. Η διαφορά που προκύπτει θα καλυφθεί από τα υ¬ 
πάρχοντα τακτικά αποθεματικά. 

6. Την αριθμ. 2008240/890/0022/17.3.98 Κ.Υ.Α. των Υ¬ 
πουργών Οικονομικών και Εμπορικής Ναυτιλίας με θέμα 
«Αναπροσαρμογή αποζημίωσης Προέδρων, Μελών 
Γραμματέων και Εισηγητών Συμβουλίων, Επιτροπών 
κ.λ.π. του ΥΕΝ και των ΝΠΔΔ αρμοδιότητάς του» (ΦΕΚ 
314 Β'/31.3.98). 

7. Το γεγονός ότι δεν έχει γίνει καμμία αύξηση της κα¬ 
θορισμένης μηνιαίας αποζημίωσηςτων ογδόντα χιλιάδων 
(80.000) δρχ. επί πενταετίας. 

8. Το αριθμ. 2/81713002/3.12.99 έγγραφο Υπουργείου 
Οικονομικών. 

9. Την αριθμ. 2/74260/0004/15.10.99 Κ.Υ.Α., Υπουργών 
Εσωτερικών, Δημόσιας Διοίκησης και Αποκέντρωσης - Ε¬ 
θνικής Οικονομίας και Οικονομικών - Περιβάλλοντος, Χω¬ 


ροταξίας και Δημοσίων Έργων - Εθνικής Παιδείας και 
θρησκευμάτων - Εμπορικής Ναυτιλίας και Δημόσιας Τά¬ 
ξης, με θέμα «Μεταβίβαση εξουσίας υπογραφής σύμφω¬ 
να με το άρθρο .7 παρ. 1 του Ν. 1943/91» (ΦΕΚ 1925/Β/ 
25.10.99), αποφασίζουμε: 

1. Αναπροσαρμόζουμε την αποζημίωση του Προέδρου 
του ΔΣ/ΕΛΟΕΝ από ογδόντα χιλιάδες (80.000) δρχ. στο 
ποσόντων εκατόν είκοσι χιλιάδων (120.000) δρχ., μηνιαί- 
ως. 

2. Η καταβολή της ως άνω αποζημίωσης αρχίζει ανα¬ 
δρομικά ένα έτος από την δημοσίευση της παρούσας α¬ 
πόφασης στην Εφημερίδα της Κυβερνήσεως σύμφωνα 
με τις διατάξεις του άρθρου 40 του Ν. 849/78 (ΦΕΚ 
232Α/78) όπως συμπληρώθηκε με τις διατάξεις του άρ¬ 
θρου 8 του Ν. 2129/93 (ΦΕΚ57Α/93). 

3. Η με αριθμ. 2065614/6922/0022/16.11.94 Κ.Υ.Α. παύ¬ 
ει να ισχύει. 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,25 Ιανουάριου 2000 

Οι Γ ενικοί Γ ραμματείς 
Δημοσιονομικής Πολιτικής 
Υπουργείου Οικονομικών Εμπορικής Ναυτιλίας 
ΙΩΑΝ Ν ΗΣ ΚΟΥΣΟΥΛΑΚΟΣ ΑΘΑΝ. ΤΣΟΥΡΟ ΠΛΗΣ 

□ 

Αριθ. 2/5911/0022 (4) 

Καθορισμός ανώτατου ορίου ημερών μετακίνησης εκτός 
έδρας του Προέδρου και των υπαλλήλων του Λιμενι¬ 
κού Ταμείου Ν. Κυκλάδων. 

Ο ΓΕΝΙΚΟΣ ΓΡΑΜΜΑΤΕΑΣ 
ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ 
ΥΠΟΥΡΓΕΙΟΥ ΟΙΚΟΝΟΜΙΚΩΝ 
ΚΑΙ Ο ΓΕΝΙΚΟΣ ΓΡΑΜΜΑΤΕΑΣ 
ΥΠΟΥΡΓΕΙΟΥ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 2του Ν. 2685/1999 (Φ.Ε.Κ. 
35/Α718.2.1999) «Κάλυψη δαπανών μετακινουμένων υ¬ 
παλλήλων εντός και εκτός επικράτειας και άλλες διατά¬ 
ξεις». 

2. Την αριθ. 02/54865/0022/20.7.1999 Εγκύκλιο του Υ¬ 
πουργείου Οικονομικών/Γ.Λ.Κ./Δ/νση 22η Μισθολογίου. 

3. Τις διατάξεις της παραγρ. 27 του Ν. 2081/1992 
(Φ.Ε.Κ. 154/Α71992) με την οποία προστέθηκε το άρθρο 
29Α' στο Ν. 1558/1985 «Κυβέρνηση και Κυβερνητικά Όρ¬ 
γανα» (Φ.Ε.Κ. 137/Α71985) και αντικαταστάθηκε με το άρ¬ 
θρο 1 παράγρ. 2ατου Ν. 2469/1997. 

4. Το Π.Δ. 272/1988 «Οργανισμός του Λιμενικού Ταμεί¬ 
ου Ν. Κυκλάδων» (Φ.Ε.Κ. 121Α71988). 

5. Την αριθ. 2052501 /8016/0022/16.7.1997 Κ.Υ.Α. του Υ¬ 
πουργού Οικονομικών και του Υπουργού Εμπορικής Ναυ¬ 
τιλίας (Φ.Ε.Κ. 641/Β730.7.1997). 

6. Το γεγονός ότι η προκαλούμενη από την απόφαση 
αυτή ετήσια δαπάνη ανέρχεται περίπου στο ποσό των δώ¬ 
δεκα εκατομμυρίων τριακοσίων χιλιάδων (12.300.000) 
δρχ. Για το έτος 2000 έχει προβλεφθεί πίστωση ποσού 
12.300.000 στους κωδικούς εξόδων (Κ.Α.Ε.) 0711, 0721, 
0771 και 0772 του προϋπολογισμού του Λιμενικού Ταμεί¬ 
ου Ν. Κυκλάδων. Γ ια τα επόμενα έτη θα γίνει πρόβλεψη 
στους αντίστοιχους κωδικούς εξόδων του οικείου προϋ¬ 
πολογισμού. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7. Το αριθ. 13384/7/12/99 έγγραφο της Περιφέρειας 
Νοτίου Αιγαίου, μετο οποίο μας αποστέλλεταιη αριθ. 499 
Πράξη Λιμενικής Επιτροπής Ν. Κυκλάδων, με την οποία 
ζήτα να εξαιρεθεί το Λιμενικό Ταμείο από το μηνιαίο κα¬ 
ταμερισμό των ημερών εκτός έδρας μετακίνησης των υ¬ 
παλλήλων του, καθόσον αυτό θα δημιουργήσει προβλή¬ 
ματα στη λειτουργία του. Ειδικότερα οι αντίξοες καιρικές 
συνθήκες και η επείγουσα αντιμετώπιση ζημιών δεν επι¬ 
τρέπουν τον προγραμματισμό των μετακινήσεων των υ- 
παλλήλωντου Λιμενικού Ταμείου σε μηνιαία βάση. 

8. Τις ανάγκες του Λ.Τ. Ν. Κυκλάδων για επίβλεψη των ε- 
κτελούμενων λιμενικών έργων στα νησιά του Ν. Κυκλάδων, 
συλλογή στοιχείων για τη σύνταξη μελετών, παρακολούθη¬ 
ση των παραχωρήσεων παραλιακών χώρων και μισθώσεων 
λιμενικών χτισμάτων, έλεγχο της είσπραξης και απόδοσης 
των τελών, των εισιτηρίων και διέλευσης τροχοφόρων. 

9. Την αριθ. 2/74260/000/15.10.99 ΚΥΑ «Μεταβίβαση ε¬ 
ξουσίας υπογραφής σύμφωνα μετο άρθρο 7παρ. 1 του 
Ν. 1943/91, αποφασίζουμε: 

1. Καθορίζουμε το ανώτατο όριο ημερών μέχρι του ο¬ 
ποίου επιτρέπεται να μετακινούνται εκτός έδρας, για ε¬ 
κτέλεση υπηρεσίας, ο Πρόεδρος και οι υπάλληλοι του Λι¬ 
μενικού Ταμείου Ν. Κυκλάδων από το έτος 2000 και εφε¬ 
ξής ως ακολούθως: 

(Κατηγορία, αριθ. προσ/κού, ημέρες κατ’ έτος) 
Πρόεδρος Λιμ. Ταμείου, ένας, 80 ημέρες 
Μόνιμο ΤΕ Προσωπικό: 
α) Πολιτικός Μηχανικός, ένας, 100 ημέρες 
β) Εργοδηγοί, δύο, 100 ημέρες ο καθένας 
γ) Σχεδιάστρια, μία, 100 ημέρες 
Μόνιμοι Διοικητικοί: 

ΠΕ-ΤΕ-ΔΕ 

(Διοικητικού -Λογιστικού, πέντε, 20 ημέρες ο καθένας 
Εποχιακοί Τεχνικοί, τρεις, 30 ημέρες ο καθένας. 

2. Οι μετακινήσεις του Προέδρου και των υπαλλήλων θα 
γίνονται με αυστηρή εκτίμηση των υπηρεσιακών αναγκών 
και μέσα στο πλαίσιο των εγγεγραμμένων πιστώσεων. 

3. Από τις διατάξεις αυτές δεν προκαλείται δαπάνη σε 
βάρος του τακτικού προϋπολογισμού, αλλά θα επιβαρύ¬ 
νεται αποκλειστικά ο οικείος προϋπολογισμός του Λ.Τ. Ν. 
Κυκλάδων. 

Η απόφαση αυτή, που ισχύει από 1.1.2000, να δημοσι- 
ευθεί στην Εφημερίδα της Κυβερνήσεως. 

Αθήνα, 24 Ιανουάριου 2000 
Οι Γ ενικοί Γ ραμματείς 
Δημ. Πολιτικής Υπουργείου 

Υπουργείου Οικονομικών Εμπορικής Ναυτιλίας 
ΙΩΑΝΝΗΣ ΚΟΥΣΟΥΛΑΚΟΣ Αθ. ΤΣΟΥΡΟΠΛΗΣ 

□ 

Αριθ. 2/3202/0022 (5) 

Υπερωριακή εργασία μόνιμου προσωπικού Ο.Λ.Π. Α.Ε. - 
Ο.Λ.Θ. Α.Ε. και των Λιμενικών Ταμείων Πατρών, Ηρα¬ 
κλείου και Νομού Μαγνησίας, για το έτος 2000. 

Ο ΓΕΝΙΚΟΣ ΓΡΑΜΜΑΤΕΑΣ 
ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ 
ΥΠΟΥΡΓΕΙΟΥ ΟΙΚΟΝΟΜΙΚΩΝ 
ΚΑΙ Ο ΓΕΝΙΚΟΣ ΓΡΑΜΜΑΤΕΑΣ 
ΥΠΟΥΡΓΕΙΟΥ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 15 του Ν. 2592/1998 «Ανα¬ 


προσαρμογή συντάξεων πολιτικών συνταξιούχων του 
Δημοσίου, ρύθμιση συνταξιοδοτικών θεμάτων και άλλες 
διατάξεις» (Φ.Ε.Κ. 5/Α718.3.1998). 

2. Τις διατάξεις της παραγρ. 3 του άρθρου 4ου και 9ου 
του Ν. 2688/1999 «Μετατροπή του Ο.Λ.Π. και του Ο.Λ.Θ. 
σε Α.Ε.» (Φ.Ε.Κ. 40/Α71.3.1999), καθώς και του άρθρου 
δωδέκατου του Κεφαλαίου Γ'τ ου ιδίου Νόμου. 

3. Τις διατάξεις του άρθρου 67 παράγρ. 3 του Ν. 
2065/92 «Αναμόρφωση της άμεσης φορολογίας και άλ¬ 
λες διατάξεις» (ΦΕΚ 113/Α730.6.1992), όπως αυτές δια¬ 
τηρήθηκαν μετο άρθρο 13 παράγρ. 6βτου Ν. 2703/1999 
(Φ.Ε.Κ. 72/Α78.4.1999). 

4. Τις διατάξεις του άρθρου 3 του Ν. 411/76 (ΦΕΚ 

212/Α714.8.1976) και την αριθ. 30/14.1.1981 Πράξη του 
Δ.Σ./Ο.Λ. Π., η οποία κυρώθηκε με την αριθ. 45058/1981 α¬ 
πόφαση του Υπουργού Εμπορικής Ναυτιλίας (Φ.Ε.Κ. 
93/Β712.2.1981) «Περί επανακαθορισμού του χρόνου ε- 
νάρξεως και λήξεως εργασίας του μονίμου υπαλληλικού 
προσωπικού Ο.Λ.Π.». 

5. Την αριθ. 3422.01/02/93/23.4.1993 απόφαση Υπουρ¬ 
γού Εμπορικής Ναυτιλίας με την οποία εγκρίθηκαν οι α- 
ριθ. 401/26.10.1992,415/9.11.1992 και 138/5.4.1993 Πρά¬ 
ξεις του Δ.Σ./Ο.Λ.Π. (Φ.Ε.Κ. 310/Β74.5.1993), καθώς και 
την αριθ. 4314,111/03/89/2.2.1989 απόφαση Υπουργού 
Εμπορικής Ναυτιλίας «περί καθορισμού των ωρών ημε¬ 
ρήσιας εργασίας του μονίμου και με σχέση εργασίας ι¬ 
διωτικού δικαίου προσωπικού στον Ο.Λ.Θ.», όπως αυτή 
τροποποιήθηκε με τις αριθ. 4314.111/03/94/21.10.1994 
και 4314.111 /3/9/5.3.1997 όμοιες. 

6. Την αριθ. 238/1994 Πράξη της Λιμενικής Επιτροπής 
Πατρών «Περί καθορισμού λεπτομερειών για την εφαρ¬ 
μογή των διατάξεων του άρθρου 67 παράγρ. 1 - 4 του Ν. 
2065/1992 στο προσωπικό του Λιμενικού Ταμείου Πα¬ 
τρών» και την εγκριτική αυτής αριθ. 3426.5/06/95/ 

24.3.1995 Κ.Υ.Α. Υπουργών Οικονομικών, Εργασίας και Ε¬ 
μπορικής Ναυτιλίας «Αναπροσαρμογή τιμολογίων Λιμενι¬ 
κού Ταμείου Πατρών» (Φ.Ε.Κ. 267/Β'/1995). 

7. Την αριθ. 333/1994 Πράξη της Λιμενικής Επιτροπής 
Ηρακλείου «Επέκταση διατάξεων άρθρου 67 παράγρ. 1 - 
4του Ν. 2065/1992 στο προσωπικό του Λ.Τ. Ηρακλείου και 
την εγκριτική αυτής αριθ. 3426.5/05/95/24.3.1995 Κ.Υ.Α. 
Υπουργών Οικονομικών, Εργασίας και Εμπορικής Ναυτι¬ 
λίας «Αναπροσαρμογή τιμολογίων Λιμενικού Ταμείου Πα¬ 
τρών» (Φ.Ε.Κ. 267/Β71995). 

8. Την αριθ. 189/1994 Πράξη της Λιμενικής Επιτροπής 
Ν. Μαγνησίας «Επέκταση διατάξεων άρθρου 67 παράγρ. 
1 -4 του Ν. 2065/1992 στο προσωπικό του Λ.Τ. Ν.Μαγνη¬ 
σίας και την εγκριτική αυτής αριθ. 3422.32/04/95/ 

20.4.1995 Κ.Υ.Α. Υπουργών Οικονομικών, Εργασίας και Ε¬ 
μπορικής Ναυτιλίας «Αναπροσαρμογή τιμολογίων Λ.Τ. Ν. 
Μαγνησίας» (Φ.Ε.Κ. 372/Β71995). 

9. Τα αριθ. 28576/4008/26.11.1999, 29463/4175/ 
21.12.1999 και Γ. 13/30.12.1999 έγγραφα της Ο.Λ.Π. Α.Ε. 
και της Ο.Λ.Θ. Α.Ε. 

10. Τις αριθ. 227/1999 Πράξεις Λιμενικού Ταμείου Ν. 
Μαγνησίας, 271/1999 Λιμενικού Ταμείου Ηρακλείου, 
199/1999 Λιμενικού Ταμείου Πατρών. 

11. Τις αριθ. 2022941 /2297/7.4.1998 και 2050742/5390/ 
0022/28.7.1998 και 2/8803/0022/8.12.999 εγκυκλίους του 
Υπουργείου Οικονομικών/Γ.Λ.Κ. 

2. Την αριθ. 2/74260/0004/15.10.1999 Κ.Υ.Α. «Μεταβί¬ 
βαση εξουσίας υπογραφής... στο Γενικό Γραμματέα Δη¬ 
μοσιονομικής Πολιτικής του Υπουργείου Οικονομικών και 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


1921 


στους Γενικούς Γραμματείας.Εμπορικής Ναυτιλίας» 

(ΦΕΚ 1925 Β725.10.1999), αποφασίζουμε: 

1. (α) Την έγκριση πραγματοποίησης, με αμοιβή: 

- απογευματινής υπερωριακής εργασίας και υπερωριακής 
εργασίας κατά τις νυχτερινές ώρες εργασίμων ημερών, πέ¬ 
ραν του υποχρεωτικού ωραρίου εργασίας (1.240) μονίμων 
υπαλλήλων του εποπτευομένου από το Υ.Ε.Ν. Οργανισμού 
Λιμένος Πειραιώς Α.Ε., για οκτακόσιες χιλιάδες (800.000) ώ¬ 
ρες συνολικά, κατά το έτος 2000, από τις οποίες οι εκατόν ε¬ 
νενήντα τέσσερις χιλιάδες (194.000) ώρες θα αφορούν νυ¬ 
χτερινή υπερωριακή εργασία. Η απογευματινή υπερωριακή 
απασχόληση κατά τη διάρκεια της εβδομάδας (από Δευτέ¬ 
ρα έως Παρασκευή) πραγματοποιείται από 15.00 - 23.00 η 
ώρα, η δε νυχτερινή από 23.00 - 07.00 πρωινή. Υπεύθυνοι για 
τον έλεγχο της πραγματοποίησης της υπερωριακή εργα¬ 
σίας είναι οι καθ’ ύλην αρμόδιοι Διευθυντές. 

- υπερωριακής εργασίας πέντε χιλιάδων πεντακοσίων 
(5.500) ωρών κατά τις απογευματινές και νυχτερινές ώ¬ 
ρες ως και κατά τις Κυριακές και εξαιρέσιμες ημέρες, για 
πέντε (05) υπαλλήλουςτηςΟ.Λ.Π. Α.Ε. που είναι αποσπα- 
σμένοι και έχουν διατεθεί σε γραφεία Βουλευτών. 

- διακοσίων χιλιάδων (200.000) ωρών εργασίας κατά τις 
νυχτερινές ώρες και τις Κυριακές και εξαιρέσιμες ημέρες, 
προς συμπλήρωση της εβδομαδιαίας υποχρεωτικής. 

(β) Η εγκρινόμενη υπερωριακή εργασία θεωρείται απο¬ 
λύτως αναγκαία, ώστε η Ο.Λ.Π. Α.Ε., η οποία δεν είναι μια 
συνήθης υπηρεσία, με συγκεκριμένο ωράριο έναρξης και 
λήξης εργασίας, αλλά ένας σημαντικός χώρος δραστηριό¬ 
τητας με εργασία σε 24ωρη βάση και πολλές ιδιαιτερότη¬ 
τες που συνδέονται με τον αστάθμητο παράγοντα «άφιξη 
και διακίνηση του εμπορεύματος», να έχει τη δυνατότητα 
αντιμετώπισης των λειτουργικών της αναγκών, οι οποίες 
δεν μπορούν να προβλεφθούν έκτων προτέρων είναι εξαι¬ 
ρετικές και επείγουσες και δεν επιδέχονται αναβολής. 

(γ) Η δαπάνη που θα προκύψει από την ανωτέρω αιτία 
θα καλυφθεί από το ειδικό κονδύλι που εισπράττεται άμε¬ 
σα από τους χρήστες και από τις πιστώσεις που είναι εγ¬ 
γεγραμμένες για το σκοπό αυτό στον προϋπολογισμό του 
Ο.Λ.Π. Α.Ε. έτους 2000. 

2. (α) Την έγκριση πραγματοποίησης, με αμοιβή: 

- απογευματινής υπερωριακής εργασίας και υπερωρια- 
κής εργασίας κατά τις νυχτερινές ώρες εργασίμων ημε¬ 
ρών, του μόνιμου προσωπικού του Οργανισμού Λιμένος 
Θεσσαλονίκης Α.Ε., (συνολικά 414 υπάλληλοι), κατά το έ¬ 
τος 2000, συνολικά διακοσίων είκοσι οκτώ χιλιάδων 
(228.000) ωρών, πέραντου υποχρεωτικού ωραρίου εργα¬ 
σίας, από τις οποίες οι εκατόν εβδομήντα χιλιάδες 
(170.000) ώρες αφορούν απογευματινή υπερωριακή ερ¬ 
γασία και οι πενήντα οκτώ χιλιάδες (58.000) ώρες νυχτε¬ 
ρινή υπερωριακή εργασία εργασίμων ημερών. Υπεύθυνοι 
για τον έλεγχο της πραγματοποίησης της υπερωριακής 
εργασίας είναι οι καθ’ ύλην αρμόδιοι Διευθυντές. 

- τριάντα επτά χιλιάδων (37.000) ωρών, για νυχτερινή 
εργασία εργασίμων ημερών και δεκαοκτώ χιλιάδων 
(18.000) ωρών για νυχτερινή και ημερήσια Κυριακών και 
εξαιρέσιμων ημερών, προς συμπλήρωση της εβδομαδιαί¬ 
ας υποχρεωτικής. 

(β) Οι λόγοι που επιβάλλουν την υπερωριακή εργασία 
των μονίμων υπαλλήλων Ο.Λ.Θ. Α.Ε. είναι όμοιοι με τους 
αναφερόμενους στην ανωτέρω παράγραφο (1 β) για τους 
μονίμους υπαλλήλους Ο.Λ.Π. Α.Ε. 

γ) Η δαπάνη που θα προκύψει από την ανωτέρω αιτία θα 
καλυφθεί από το ειδικό κονδύλι που εισπράττεται άμεσα 


από τους χρήστες και από τις πιστώσεις που είναι εγγε¬ 
γραμμένες για το σκοπό αυτό στον προϋπολογισμό του 
Ο.Λ.Θ. Α.Ε. έτους 2000. 

3. (α) Την έγκριση πραγματοποίησης απογευματινής 
και νυκτερινής υπερωριακής εργασίας των πιο κάτω μονί¬ 
μων υπαλλήλων των ΛΙΜΕΝΙΚΩΝ ΤΑΜΕΙΩΝ, για την αντι- 
μετώπιηση εποχιακών και εκτάκτων υπηρεσιακών ανα¬ 
γκών κατά το έτος 2000 ως εξής: 

(Λιμενικά Ταμεία, Σύνολο Υπηρετούντος Μόνιμου Προ¬ 
σωπικού, Σύνολο Υπαλλήλων που θ’ απασχοληθούν Υπε- 
ρωριακά, Σύνολο Ωρών (Α'Τμήμα Λιμ. Ταμείων, Υπεύθυνος) 

Πατρών, 80, 60, 20.800 απογ. 5.000 νυκτ., Γ. ΛΙΟΥΡΔΗΣ 

Ν Μαγνησίας, 71,60,16.100 απογ. 1.000 νυτκ., Δ/ΝΤΗΣ 
Λ.Τ. ΜΠΕΛΛΟΣ 

Ηρακλείου, 67, 60, 25.000 απογ. 500 νυκτ., Δ/ΝΣΗΣΛ.Τ. 
ΦΡΑΓΚΙΑΔΟΥΛΑΚΗΣ 

(β) Οι άλως εξαιρετικές υπηρεσιακές ανάγκες που επι¬ 
βάλλουν την υπερωριακή απασχόληση του προσωπικού 
αυτού οφείλονται στους λόγους που αναλυτικά εκτίθε¬ 
νται κατωτέρω καθώς σύμφωνα με τις αναφερόμενες δια¬ 
τάξεις στα αριθ. (6), (7), (8), του προοιμίου τα Λ.Τ. παρέ¬ 
χουν υπηρεσίες καθόλοτο εικοσιτετράωρο και όλες τις η¬ 
μέρες του χρόνου. 

- Παροχή υπηρεσιών σε πλοία Ε/Γ - Φ/Γ - Τ/Κ - Ο/Γ (υ- 
δροδότηση, παραλαβή, ταξινόμηση, αποθήκευση, παρά¬ 
δοση, ζύγιση εμπορευμάτων, διασφάλιση αυτών μέχρι 
την παραλαβή τους από τους παραλήπτες) 

- Επίβλεψη εκτελουμένων λιμενικών έργων 

- Αποκατάσταση ζημιών μηχανημάτων δικτύου ύδρευ¬ 
σης, δικτύου ηλεκτροδότησης 

- Έλεγχος διακινουμένου αριθμού επιβατών - οχημάτων 
και ορθής βεβαίωσης - είσπραξης δικαιωμάτων υπέρ των 
Λιμενικών Ταμείων 

- Διενέργεια δειγματοληπτικών ελέγχων στα πλοία και 
Ναυτικά Πρακτορεία για τη διασφάλιση των εσόδωντους 
από τα τέλη επιβατών και οχημάτων 

- Εκτέλεση νέων λιμενικών έργων ως και συντήρηση των 
υπαρχόντων λιμενικών εγκαταστάσεων 

- Καθαρισμός χερσαίων χώρων λιμένων 

(γ) Η δαπάνη που θα προκύψει από την ανωτέρω αιτία 
θα αντιμετωπισθεί από τις εγγεγραμμένες για το σκοπό 
αυτό πιστώσεις του Προϋπολογισμού κάθε Λιμενικού Τα¬ 
μείου έτους 2000. 

4. Σε καμμιά περίπτωση δεν επιτρέπεται η αύξηση των 
σχετικών πιστώσεων με μεταφορά κονδυλίων από πιστώ¬ 
σεις άλλων κατηγοριών δαπανών, είτε με χορήγηση συ¬ 
μπληρωματικών κονδυλίων. 

5. Ο αριθμός του προσωπικού που θα απασχοληθεί υπε- 
ρωριακά κάθε φορά καθώς και ο αριθμός των ωρών, θα ε- 
ξαρτηθεί από τις πραγματικές υπηρεσιακές ανάγκες και θα 
καθορισθεί με απόφαση της Διοίκησης του κάθε φορέα. 

6. Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από 1.1.2000 μέχρι 31.12.2000, πλην 
των Α.Ε. Ο.Λ.Π. και Ο.Λ.Ο. για τις οποίες εφαρμόζεται μέχρι 
την υπογραφή της πρώτης Συλλογικής Σύμβασης Εργασίας, 
(άρθρο τέταρτο και ένατο παράγρ. 3 του Ν. 2688/1999). 

Αθήνα, 24 Ιανουάριου 2000 
Οι Γ ενικοί Γ ραμματείς 
Δημ. Πολιτικής Υπουργείου 

Υπουργείου Οικονομικών Εμπορικής Ναυτιλίας 

ΙΩΑΝΝΗΣ ΚΟΥΣΟΥΛΑΚΟΣ Αθ. ΤΣΟΥΡΟΠΛΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/94597/0022 (6) 

Υπερωριακή εργασία μόνιμου προσωπικού ΛΤ ΧΑΛΚΙΔΑΣ 
για το Α' εξάμηνο 2000. 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΟΝΟΜΙΚΗΣ 
ΠΟΛΙΤΙΚΗΣ ΥΠΟΥΡΓΕΙΟΥ ΟΙΚΟΝΟΜΙΚΩΝ ΚΑΙ 
Ο ΓΕΝΙΚΟΣ ΓΡΑΜΜΑΤΕΑΣ 
ΥΠΟΥΡΓΕΙΟΥ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

Ι.-Τις διατάξεις του άρθρου 15 του Ν. 2592/1998 «Ανα¬ 
προσαρμογή συντάξεων πολιτικών συνταξιούχων ,του 
Δημοσίου ρύθμιση συνταξιοδοτικών θεμάτων και άλλες 
διατάξεις» (ΦΕΚ57Α/18.3.1998). 

2. - Τις διατάξεις του άρθρου 67 παραγρ. 5 του 
Ν.2065/1992 «Αναμόρφωση της άμεσης φορολογίας και 
άλλες διατάξεις» (ΦΕΚ 113Α71992). 

3. - Τις διατάξεις των άρθρων 13 και 15 του ειδικού Κα¬ 
νονισμού Λιμένα ΧΑΛΚΙΔΑΣ (ΦΕΚ 242Β/1980). 

4. -Την αριθ. 142/29.11.1999 Πράξη της Λιμενικής Επι¬ 
τροπής ΛΤ ΧΑΛΚΙΔΑΣ και το αριθ. 1411/6.12.1999 έγγρα¬ 
φο του ΛΤ ΧΑΛΚΙΔΑΣ και το αριθ. πρωτ. 1463/22.12.99 έγ¬ 
γραφο π.τ.χ. 

5. - Την αριθ. 2022941/2297/0022/7-4-1998 και αριθ. 
2050742/5390/0022/28.7.1998, 2/8803/0022/8.2.1999 ε¬ 
γκυκλίους του Υπουργείου Οικονομικών /Γ.Λ.Κ. 

6. Την αριθ. 2/74260/0004/15.10.1999 Κοινή Υπουργική 

απόφαση «Μεταβίβαση εξουσίας υπογραφής στο Γενι¬ 
κό Γραμματέα Δημοσιονομικής Πολιτικής του Υπουργείου 
Οικονομικών και στους Γενικούς Γραμματείς.Εμπο¬ 

ρικής Ναυτιλίας» (ΦΕΚ 1925Β/25.10.99), αποφασίζουμε: 

Την έγκριση πραγματοποίησης α) -τετρακοσίων (400) 
ωρών απογευματινής υπερωριακής εργασίας συνολικά, 
με αμοιβή, για τέσσερις (04) υπαλλήλους του ΛΤ ΧΑΛΚΙ¬ 
ΔΑΣ, για την αντιμετώπιση εποχιακών και εκτάκτων υπη¬ 
ρεσιακών αναγκών. 

β) χιλίωνπεντακοσίων εξήντα (1560) ωρών εξαιρέσιμων 
ημερών, προς συμπλήρωση της εβδομαδιαίας υποχρεω¬ 
τικής συνολικά, με αμοιβή για οκτώ (08) υπαλλήλους του 
ΛΤ ΧΑΛΚΙΔΑΣ και 

γ) πέντε χιλιάδων τετρακοσίων (5.400)ωρών νυκτερινής 
εργασίας προς συμπλήρωση της εβδομαδιαίας υποχρε¬ 
ωτικής συνολικά, με αμοιβή για οκτώ (08) υπαλλήλους 
του ΛΤ ΧΑΛΚΙΔΑΣ όπου υπηρετούν συνολικά δεκαοκτώ 
(18) υπάλληλοι για το α’εξάμηνο 2000. 


Οι άλως εξαιρετικές υπηρεσιακές ανάγκες που επιβάλ¬ 
λουν την υπερωριακή απογευματινή απασχόληση του 
προσωπικού αυτού οφείλονται στους λόγους που αναλυ¬ 
τικά εκτίθενται κατωτέρω: 

Εξυπηρέτηση της εμπορευματικής κίνησης λιμένος 
Χαλκίδας 

Συντήρηση - επίβλεψη λιμενικών έργων 

Παρακολούθηση διαφύλαξη χώρων, της χερσαίας Ζώ¬ 
νης του Λιμένα. 

Βεβαίωση λιμενικών τελών. 

Οι υπάλληλοι του ΛΤ ΧΑΛΚΙΔΑΣ εκτός από την κάλυψη 
των ανωτέρω υπηρεσιακών αναγκών παρέχουν υπηρε¬ 
σίες επί 24ώρου βάσεως όλες τις ημέρες του χρόνου για 
τη λειτουργία και εποπτεία της Γέφυρας Πορθμού Ευρί- 
που όπως προκύπτει από τις αναφερόμενες στην παρα- 
γρ. (03) του προοιμίου διατάξεις. 

3.- Γιατη δαπάνη που θαπροκύψει απάτην ανωτέρω αι¬ 
τία υπάρχει εγγεγραμμένη πίστωση στον Προϋπολογι¬ 
σμό έτους 2000 του Λιμενικού Ταμείου ΧΑΛΚΙΔΑΣ, ο ο¬ 
ποίος δεν βαρύνει τον Κρατικό Προϋπολογισμό. Η συνο¬ 
λική δαπάνη δεν μπορεί, σε καμία περίπτωση, να υπερβεί 
σε ετήσια βάση το ύψος της ετήσιας πίστωσης του Προϋ¬ 
πολογισμού ΛΤ ΧΑΛΚΙΔΑΣ που έχει εγγράφει για» την αι¬ 
τία αυτή, μη επιτρεπομένης της αύξησης των σχετικών πι¬ 
στώσεων με μεταφορά κονδυλίων από πιστώσεις άλλων 
κατηγοριών δαπανών, είτε με χορήγηση συμπληρωματι¬ 
κών κονδυλίων. 

Ο αριθμός του προσωπικού που δεν απασχολείται υ- 
περωριακά κάθε φορά και ο αριθμός των ωρών, θα ε- 
ξαρτηθεί από τις πραγματικές υπηρεσιακές ανάγκες και 
θα καθοριστεί με απόφαση της Λιμενικής Επιτροπής του 
Λ.Τ. ΧΑΛΚΙΔΑΣ. Υπεύθυνος για την παρακολούθηση και 
τον έλεγχο πραγματοποίησης υπερωριακής απασχόλη¬ 
σης είναι ο υπάλληλος Ιωάννης Μανιάτης εργοδηγός 
Λ.Τ.Χ. 

5.- Η απόφαση αυτή να δημοσιευθεί στην Εφημερίδα 
της Κυβέρνησης και ισχύει από 1.1.2000 έως 30.6.2000. 

Αθήνα,24 Ιανουάριου 2000 
Οι Γ ενικοί Γ ραμματείς 
Δημ. Πολιτικής Υπουργείου 

Υπουργείου Οικονομικών Εμπορικής Ναυτιλίας 

ΙΩΑΝΝΗΣ ΚΟΥΣΟΥΛΑΚΟΣ ΑΘ. ΤΣΟΥΡΟΠΛΗΣ 






ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1923 



1924 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.θΐ. 9 γ 

Θ-ΓΠ3Π: ννθ5ΠΊ35ΪΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βαο. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































